Gotthold Ephraim Lessing

Gotthold Ephraim Lessing (født 22. januar 1729 i Kamenz i Markgrevskapet Oberlausitz (Sachsen), død 15. februar 1781 i Braunschweig) var den viktigste tyske dikter i opplysningstiden. Med sine dramaer og teoretiske skrifter har han hatt stor betydning for den senere utvikling av tysk litteratur.

Liv og virke

Bakgrunn 
Lessing ble født i Kamenz, en liten by i Sachsen. Hans far var prest og forfatter av teologiske skrifter. Etter å ha besøkt Latinskolen i Kamenz i 1737 og Fürstenschule St. Afra i Meissen tidlig i 1740-årene, studerte han teologi og medisin i Leipzig 1746–1748. Fra 1748 til 1760 bodde han i Leipzig og Berlin, og arbeidet som anmelder og redaktør for blant annet Vossische Zeitung. I 1752 tok han sin magistergrad i Wittenberg.

Karriere 
Årene 1760–1765 var Lessing i Breslau som sekretær for guvernør Friedrich Bogislav von Tauentzien. I denne tiden med fordypende studier modnet de tanker som han uttrykte i sitt estetiske hovedskrift Laokoon, oder über die Grenzen der Malerei und Poesie, utgitt etter gjenkomsten til Berlin i 1766. Foranlediget av samtidens overvurdering av den beskrivende diktingens muligheter, foretok Lessing her en analyserende sammenligning mellom bildende kunst og poesi, avgrenset den sistnevntes virkningsområde og trakk retningslinjer for dets utvikling som uttrykkmiddel.

I 1767 utkom den berømte komedien Minna von Barnhelm der han innen rammen av en enkel borgerlig lystspillshandling tegnet treffsikre bilder av samtidens Tyskland.

I 1767 begav Lessing seg til Hamburg for å medvirke ved grunnleggelsen av et nasjonalteater og for som dramaturg å lede teaterarbeidet, i regi av den tidligere valutaspekulanten Abel Seyler. Der møtte han Eva König som ble hans fremtidige kone. Som dramaturg var han også 1767–1769 rådgiver og forfatter for det teatertidsskrift, Hamburgische Dramaturgie, som med orienterende artikler fulgte teaterets repertoar. Planen ble mislykket, likesom også et forsøk med et større bokhandelsforetak.

I 1770 ble han kalt til en stilling som bibliotekar ved det hertuglige bibliotek i Wolfenbüttel, en stilling som han tok i mot med glede. Der ferdigstilte han den store tragedien Emilia Galotti (1772), i hvis tittelgestalt han tegnet en moderne Virginiatype.

I 1775–1776 reiste han til Italia, innbudt som reiseselskap til prins Leopold av Braunschweig-Wolfenbüttel. Da han returnerte til Tyskland, giftet han seg i Jork etter lang forlovelse i 1776 med Eva König, som da var enke. Hun døde allerede 1778 i barsel, kort etter den nyfødte sønnen. Tre år senere døde også Lessing,  52 år gammel under et besøk hos en vinforhandler i Braunschweig.

Han ble begravet på Magni-Friedhof i Braunschweig.

Lessing var også kjent for sitt vennskap med den jødisk-tyske filosofen Moses Mendelssohn. Et av Mendelssohns barnebarn, Felix, beskriver deres vennskap som en av de mest «belysende metaforer for at fanfare av opplysningstiden for religiøs toleranse».

Verker (utvalg)

Skuespill 
 Der junge Gelehrte, komedie, 1748
 Die Juden, komedie,  1749.
 Der Freygeist, komedie, 1749.
 Die alte Jungfer, komedie, 1749
 Der Schatz, komedie
 Der Misogyn, komedie
 Damon, oder die wahre Freundschaft, komedie
 Miß Sara Sampson, tragedie, 1755
 Philotas, tragedie, 1759
 Minna von Barnhelm, oder das Soldatenglück, komedie, 1767
 Emilia Galotti, tragedie, 1772 – norsk gjendiktning ved Hans Aanrud, 1891
 Antiope, 1772
 Die Physiognomistinn, ohne es zu wissen
 Der stumme Plauderer
 Nathan der Weise, 1779 – norsk gjendiktning 1984: Nathan den vise ISBN 82-03-11326-5
 Doctor Faust, dramafragment, 1780
 Samuel Henzi, dramafragmet

Prosa 
 Fabeln, 1759

Sakprosa 
 Beyträge zur Historie und Aufnahme des Theaters, 1750
 Critische Nachrichten aus dem Reiche der Gelehrsamkeit, 1750–1752
 Kleinigkeiten, 1751
 Theatralische Bibliothek, 1754–1758
 Laokoon, oder über die Grenzen der Mahlerey und Poesie, 1766
 Hamburgische Dramaturgie, 1767–1769
 Briefe, antiquarischen Inhalts, 1768–1779
 Ueber die Ahnenbilder der Römer, 1769
 Briefe über die Tanzkunst und über die Ballette, 1769
 Zur Geschichte und Litteratur, 1773
 Anti-Goeze, 1778
 Die Erziehung des Menschengeschlechts, 1780

Litteratur 
 Mehring, Franz: Die Lessing Legende (1893) ISBN 3-320-00468-9
 Rilla, P.: Lessing und sein Zeitalter (1968)
 Hildebrandt, D.: Lessing. Biographie einer Emanzipation (1982) ISBN 3-423-34049-5
 Fick, M.: Lessing-Handbuch (2000)
 Börne, Ludwig: Theaterkritik: Emilia Galotti (1820). Sämtliche Schriften. Band I, Düsseldorf 1964.
 Cercignani, Fausto: Gotthold Ephraim Lessing, Milano (1994).

Referanser

Eksterne lenker 
 
 
 
  Gotthold Ephraim Lessing i Zeno.org på tysk
  FU Berlin Linkliste
  Universität Essen Literaturwissenschaft
  Lessings Werke im Spielplan deutschsprachiger Bühnen
  Biograph.Bibliograph. Kirchenlexikon
  Lessing-Akademie Wolfenbüttel

 
Sturm und Drang
Personer fra Landkreis Bautzen
Tyske dramatikere
Tyske lyrikere
opplysningstidens representanter